Удораса серамбана вӧвлӧмторъяс.
     Кыдз шуасны, сиктса олӧм-вылӧмын быдсяма торйыс овлӧ. И татшӧмсӧ позяс казявны да и тӧдмавны вӧчӧмторъяс серти.  Чайта, тешкодь лоас видлыны кодсӧкӧ торъя ногӧн…

Выль мотор жугӧдӧм.
     Коркӧ на сизимдасӧд воясӧ Путшкымдін сиктӧ Райсоюз складысь ӧти гозъя ньӧбӧмны медводдза мотор «Ветерок» пыжӧн ветлыны. Кӧзяин, Вась Вась, ачыс тракторист зэв нин радлӧма. Тувсов кадыс абу на восьтӧма ас шоныдӧн юсӧ да морт пуктӧма моторсӧ ва бӧчкаӧ, медым водзвыв дасьтыны ветлан кадӧдз. Тыртас бензинӧн бачок да пондас уджӧдны кушӧн. Дерт, роч кывйӧн лыддьыны паспортсӧ абу бура сяммӧма да маслӧ абу и содтӧма. 
    Асывбыд луншӧрӧдз выргӧдӧма моторсӧ. Сы кості войтыр чукӧртчасны, а найӧс пиын, дерт, и челядь. «Вась дядь, нолы, нӧшта горааджык газуйт!» - векджык ышӧдӧмны челядь.
    А радлысь кӧзяин абу жалейтӧма водзӧ выргӧдны. И … И другысь мотор кусӧ!
   «Мый-а  лешакыдлы лоис? – жугыльмис Вась Вась да пондіс маховик бергӧдны, а сійӧ вӧлӧмкӧ джигалӧма. – Мый-а лоис? Да и паритӧ, асы, быттьӧ самӧвар!»
    «Ак! Сё сюраӧ! Заклинитіс! – скӧрмис кӧзяин. – Нолы, марш татысь, шель кычанъяс!» – Ȍлыштіс киӧн челядьлы.
    Сы кадӧ матыстчис суседыс: «Мыйнӧ лоис, Вась Вась?»
   «Мый лоис, мый лоис! Заклинитіс, дьявӧлыд! – вочавидзис жугыльмӧм мужичӧй. – Ог тӧд, мый вӧчны». 
    Сусед сэтчӧ бараысь юаліс: «А маслӧтӧ пуктылін бензинад?»
    Вась Вась кияссӧ паськӧдӧмӧн ырзис: «Маслӧ, маслӧ! А гашкӧ на постнӧй вый содтыны? Ой-йӧ-йӧ! Да ӧд выль мотор! Тьпу!»
    Кыкнан мужичӧй сэсся думӧ усисны. А водзӧ…, а водзӧ некод оз нин помнит…

Вань да Марӧй
    Коркӧ важӧн нин Буткан грездын овлӧмны-вывлӧмны пӧль-пӧч, Вань да Марӧй. Пӧльыс омӧля кылӧма пельӧн, а пӧчыс лёка синмӧн аддзӧма. Быдтӧмны ӧти пиӧс, кодӧс регыд босьтӧмны служитны сарлӧн гвардияӧ рекрутӧн. Гортса овмӧс вӧлӧма гӧляник – ӧти кӧза Чаля да кань Саня. Дерт жӧ и му ректас вылын сю быдтылӧмны. 
    Но зэв нин радейтӧмны ассьыныс вердысьӧс – Чаляӧс!
Мукӧд дырйи Марӧй баб чуксалӧ Чаляӧс, а локтӧ вӧлі Вань верӧсыс; и мӧдарӧ, кор чуксасьӧ верӧсӧс – локтӧ Чаляыс.
    Ȍтчыд, коркӧ Вань петӧма мог серти ывлаӧ, а ӧддзӧссӧ кольӧма тэрмасигмоз калькӧн.
    Сы кості Марӧй баб вурсьӧма да шыӧдчас верӧсыс дорӧ: «А Ваньӧ! Лок, лок, волы ме дорӧ, зо, суниссӧ пыртӧд ем пысӧ! Лок, мусукӧ, волы, отсышт!» - меліапыр долис баб. – Асы, ачым ог аддзы. А сё лебедьӧ! Ог аддзы, мый сэсся вӧчан?»
    А кӧза кылӧма кӧзяйкалысь гӧлӧссӧ да и пырӧма жырйӧ кӧзяин пыдди. Баб мыччас ем да сунис, а Чаля ньылыштас сунис да пондас ниртчыны кӧзяйкалы.
    «Зо, Ваньӧ, эн, эн малась! Мыйа тэкӧд лоис? Меным весиг яндзим! Сэтшӧма али мый гажыд бырис, донукӧ? – нимкодьпырысь ышловзяс Марӧй баб. – Но, тырмас сэсся, зэв эськӧ меным лӧсьыд да вай жӧ, медводз суниссӧ пыровт емӧ…»
    Сэсся надзӧникӧн сывйыштас: «А мый нӧ гӧна состӧмтӧ пасьталӧмыд, кынмин али мый? Он ӧмӧй ньылӧд, уличаас жар, шонді пӧжӧ!»
    Здук мысти бараысь юасяс: «Мый нӧ тай чӧв олан, кыв ни джын он шу?»
   «Бе-е-е-е-е!» - бакӧстас кӧза. Баб дрӧгмунӧ: «Фу! Да, дэльӧд менӧ! Дугды йӧйтавны! Но тэ и пельтӧм турак!»
   «Но вай жӧ, лок матӧджык ме дорӧ, дона мусук!» - кияссӧ нюжӧдӧмӧн другысь кватитчас сюръяс.
   «Ой-йӧ-йӧ! – повзьӧмысла баб чатӧр усьӧ-пласькысьӧ табуретӧн. – Тэ, тэ, тэ абу ӧ Чаля?»
    Воча бараысь кылас: «Бе-е-е-е!» Сы кості гортӧ пырас верӧсыс да чуймӧмпырысь шыӧдчас: «Тэ нӧ мыйа, пӧчӧ, джодж вылын уялан да нӧшта на кӧзатӧ пыртӧмыд?»
    А кӧзяйка сӧмын лёк голянӧн горзіс: «А-а-а! Дьявӧлыс тшыкӧдіс!» Дед кватитас да сюръясӧдыс петкӧдас кӧзаӧс ывлаӧ.
    Бӧрти пӧль-пӧч сывъясясны да ланьтӧдчасны.
    Шулӧмны тай важся йӧз: «Донаӧс оз корсьны, донаыс ачыс ассяньыс донъялас!»

Кодзны! А кодӧс?
    Том дырйи ме на помнита, кыдзи Вера тьӧт воліс Наста бабӧ дорӧ гортас да сёрнитіс, медым сійӧ межъясдӧ кодзис. Миян Слӧбӧда-Яг грездын менам бабӧ зэв нималі ас кужансямӧн. Ачыс, Анастасия Константиновна Павлова вӧлі военнӧй дӧваӧн, челядьдырйи менӧ быдтіс, а нӧшта на кужис бурдӧдны ичӧт челядьӧс, да и шулісны сійӧс «тӧдысьӧн». Сюсь бабӧ, дерт, эз ӧткажит Вера тьӧтлы да сетіс сӧглас. 
      Мӧд лунӧ Вера тьӧтлӧн верӧсыс гортас воӧма войся гажъялӧмысь сӧмын асывводзын. Эськӧ и яндысьпырысь Микӧл верӧсыс кӧсйӧма  мыжысь мынны, но гӧтырыс скӧрпырысь шуӧма: «Тэнӧ, лешакӧс, колӧ сӧмын кодзны, мед дугдін шӧйтны бокын!» 
      Скӧрмӧм нывбаба абу прӧститӧма, сыысь и Микӧл петӧма ывлаӧ. Буретш сы кадӧ локтӧма кильчӧ дорӧ инструмент сумкаӧн Наста баб и юалас: «Мыйнӧ, Микӧлӧ, жугыль ногӧн лабич вылын пукалан?»
   «Да бабаӧ куш пиняліс, ачым эськӧ мыжа да! - ӧлыштіс кинас мужичӧй. – А тэ миян дорӧ гӧсти?»
    «Ме эськӧ кодзны кое-кодӧс локті! – шыӧдчис Наста баб. – Но лок, пырам гортад!»
    «Ме, ме, ме бӧртиджык, - джӧмдӧм гӧлӧсӧн вочавидзис Микӧл. – Тэ пыр, пыр, Анастасия Константиновна, эн виччысь менӧ… Бӧрти, бӧрти…»
    «Господьӧ, тайӧ менӧ кодзны локтіс! Господьӧ! – повзис мужичӧй да пышйӧн керкаяс сайӧд каис ыбӧ, кӧні и узис лун-вой. А асывводзын гусьӧн локтіс гортас. Пидзӧс вылӧ усьӧмӧн сэсся корис прӧща гӧтырыслысь. Сы кадсянь мужичӧй весиг эновтӧма вина юны да шӧйтны.

Наста баблӧн озырлун
    Тайӧ вӧвлӧмторйыс важӧн нин вӧлі. Быд сиктса олӧмын артмылісны быдкоя тешкодь лоӧмторъяс. Ȍтчыд, гожӧм кадӧ воӧма Слӧбӧда-Яг грездӧ пӧжарнӧй уполномоченнӧй видлыны электропроводъяс, пачъяслысь туянлун, да сідз водзӧ. Дерт, быд керкаын примитісны гӧсьтӧс няньӧн-солӧн. Со и пырис уполномоченнӧй Кӧсьта Наста керкаӧ. 
    «Здравствуйте, Анастасия Константиновна! – здӧрӧвайтчис сійӧ кӧзяйкакӧд. – Я – Яков Петрович, уполномоченный по пожарной безопасности. Как у вас дела?»
    «Лок, пырӧ, пырӧ жырйӧ, бур морт! – вочавидзис Наста баб. – Менам со, вӧлисти и самӧвар буретш пузис! Вай жӧ, пуксьӧ пызан сайӧ медводз!»
    Пызан вылӧ кӧзяйка тэчаліс курник, чорзьӧм кӧлач, нянь да чери рӧсӧв. «Сёй, сёй, бур морт! – сёрнитіс баб. – Менам ставыс дзоньвидза: и радио горзӧ, и би сотчӧ, и пач ломтысьӧ…»
     «А какие есть электронагревательные приборы? – пондіс юасьны гӧсьт. – Ну, там электрочайники либо кипятильники!»
    «А-а! Чайникъяс бара эмӧсь, - нюмпырысь вочааліс Наста баб. – Асы, бара тӧвбыдӧн ӧкмыс чайник «чикнитіс», а мый ме вӧча? Паметьӧ лёк! Вунӧда век! Медлым, чуланысь вая ассьым озырлунӧс!»
    Кӧзяйка клупкис бакилӧясӧн чуланӧ да пыртіс ыджыд нопйӧн сотчӧм электрочайникъястӧ. Ȍкмысӧс! 
    Уплономоченнӧй, коді пым чай стӧкан юи, тайкӧ эз уськӧд юанторсӧ. Да, кашкӧмӧн, тырпъяссӧ сотӧмӧн, джӧмдіс, синъяссӧ шаргӧдӧмӧн: «Да-да-да. Вы же могли пожар устроить, спалить свой дом и, к едрени фени, всю деревню!»
    Кӧста Наста ӧлыштіс киӧн: «Кутшӧм палить? Сійӧ ӧд чайник! Чик-чик, и сотчис! Эн маитчӧ, ставыс бур! Регыд рӧдвужсаяс нӧшта на ваясны козин – электрическӧй скӧвӧрӧда! Вот! Ті, юӧ чайныдӧ, юӧ, менам заваркаыс турун-коръя!»
    Баб серӧктіс да шуис: «Ті частӧджык пыралӧ ме дорӧ, а ме Тіян нӧшта татшӧм кламтӧ чӧжа!».
[bookmark: _GoBack]Шӧйӧвошӧм уполномоченнӧй чеччис да такӧдіс: «В следующий раз я отключу вам энергию! Вот так, баба Настя!» Сэсся тэрыба петіс керкаысь.
Алексей Вурдов, коми гижысь.

Удораса серамбана в ? вл ? мторъяс .         Кыдз шуасны, сиктса ол ? м - выл ? мын быдсяма торйыс овл ? . И татш ? мс ?  позяс казявны да и  т ? дмавны в ? ч ? мторъяс серти.  Чайта, тешкодь лоас видлыны кодс ? к ?  торъя ног ? н…     Выль мотор жуг ? д ? м.         Корк ?  на сизимдас ? д вояс ?   Путшкымдін сикт ?   Райсоюз складысь  ? ти гозъя нь ? б ? мны  медводдза мотор «Ветерок» пыж ? н ветлыны. К ? з я ин, Вась Вась, ачыс тракторист зэв нин радл ? ма.  Тувсов кадыс абу на восьт ? ма ас шоныд ? н юс ?   да морт пукт ? ма моторс ?   ва б ? чка ? , медым  водзвыв дасьтыны ветлан  кад ? дз. Тыртас бензин ? н бачок да пондас удж ? дны куш ? н.  Де рт,  роч   кывй ? н лыддьыны паспортс ?   абу бура сямм ? ма да масл ?   абу и содт ? ма.         Асывбыд лунш ? р ? дз вырг ? д ? ма моторс ? . Сы кості войтыр чук ? ртчасны, а най ? с пиын, дерт, и  челядь. «Вась дядь, нолы, н ? шта   горааджык газуйт!»  -   векджык ыш ? д ? мны челядь.        А радлысь к ? зяин абу жалейт ? ма водз ?   вырг ? дны. И … И другысь мотор кус ? !       «Мый - а  лешакыдлы лоис?  –   жугыльмис Вась Вась да пондіс маховик берг ? дны, а сій ?   в ? л ? мк ?   джигал ? ма.  –   Мый - а лоис? Да и парит ? , ас ы, бытть ?   сам ? вар!»        «Ак! Сё сюра ? ! Заклинитіс!  –   ск ? рмис к ? зяин.  –   Нолы, марш татысь, шель кычанъяс!»  –   ? лыштіс ки ? н челядьлы.        Сы кад ?   матыстчис суседыс: «Мыйн ?   лоис, Вась Вась?»       «Мый лоис, мый лоис! Заклинитіс, д ь яв ? лыд!  –   вочавидзис жугыльм ? м  мужич ? й.  –   Ог т ? д, мый  в ? чны».         Сусед сэтч ?   бараысь юаліс: «А масл ? т ?   пуктылін бензинад?»        Вась Вась киясс ?   паськ ? д ? м ? н ырзис: «Масл ? , масл ? ! А гашк ?   на постн ? й вый содтыны? Ой - й ? - й ? ! Да  ? д выль мотор! Тьпу!»        Кыкнан мужич ? й сэсся дум ?   усисны. А водз ? …, а водз ?   некод оз нин помнит…     Вань да Мар ? й        Корк ?   важ ? н нин Буткан грездын овл ? мны - вывл ? мны п ? ль - п ? ч, Вань да Мар ? й. П ? льыс ом ? ля  кыл ? ма пель ? н, а п ? чыс лёка синм ? н аддз ? ма. Быдт ? мны  ? ти пи ? с, код ? с регыд босьт ? мны  сл у житны сарл ? н  гвардия ?   рекрут ? н. Гортса овм ? с в ? л ? ма г ? ляник  –   ? ти к ? за Чаля да кань Саня.  Дерт ж ?   и му ректас вылын сю быдтыл ? мны.         Но зэв нин радейт ? мны ассьыныс вердысь ? с  –   Чаля ? с!   Мук ? д дырйи Мар ? й баб чуксал ?   Чаля ? с, а локт ?   в ? лі Вань вер ? сыс; и м ? дар ? , кор чук сась ?   вер ? с ? с  –   локт ?   Чаляыс.        ? тчыд, корк ?   Вань пет ? ма мог серти ывла ? , а  ? ддз ? сс ?   коль ? ма тэрмасигмоз кальк ? н.        Сы кості Мар ? й баб вурсь ? ма да шы ? дчас вер ? сыс дор ? : «А Вань ? ! Лок, лок, волы ме дор ? , зо,  сунисс ?   пырт ? д ем пыс ? ! Лок, мусук ? , волы,  отсышт!»  -   меліапыр долис баб.  –   Асы, ачым ог  аддзы. А сё лебедь ? ! Ог аддзы, мый сэсся в ? чан?»  

